**Okresný úrad Bratislava (alebo iný miestne príslušný okresný úrad v sídle kraja)**

**Odbor obrany štátu**

Tomášikova 46

832 05 Bratislava

Bratislava 17.1.2023

*Podané elektronicky a podpísané*

*kvalifikovaným elektronickým podpisom (alebo osobne či prostredníctvom pošty s podpisom osvedčeným u notára alebo na magistráte, resp. mestskom, či obecnom úrade)*

**Vec: Vyhlásenie o odopretí výkonu mimoriadnej služby**

Ja, ... (meno), dátum narodenia ..., miesto narodenia ..., rodné číslo ..., adresa trvalého pobytu ..., povolaním ..., v súlade s ustanoveniami § 2 písm. a) a § 4 zákona č. 569/2005 Z. z. týmto vyhlasujem, že odopieram výkon mimoriadnej služby pre Slovenskú republiku z dôvodu existujúcej výhrady vo svedomí spočívajúcej v neschopnosti násilne vziať ľudský život alebo akýmkoľvek iným spôsobom pozbaviť iného človeka jeho života. Toto vyhlásenie podávam z dôvodu právnej istoty aj napriek tomu, že som držiteľom modrej knižky, a to najmä za účelom oznámenia mojej výhrady vo svedomí v zmysle vyššie uvedeného, keďže táto výhrada nebola predmetom posudzovania pri vydávaní modrej knižky. V období, kedy vrcholní predstavitelia štátu zasahujú do legislatívy rýchlo, nesystematicky a zneužívajúc skrátené legislatívne konania, v období, kedy existencia materiálneho právneho štátu je minimálne otázna, to považujem za jediné možné právne riešenie v čase, keď sa Slovenská republika formálne ešte stále nachádza v tzv. „stave bezpečnosti“.

S úctou

**... (meno)**